
REFERAT DE APROBARE
pentru PROIECTUL DE HOTĂRÂRE

privind aprobarea desființării a trei construcții cu caracter provizoriu având funcțiunea de ,,garaje” situate pe terenul domeniul public al UAT - Municipiul Marghita, având nr. cad. 105670, înscris în Cartea Funciară nr. 105670 Marghita, în vederea asigurării amplasamentului necesar realizării lucrărilor de construire a insulelor ecologice digitalizate din cadrul proiectului „CONSTRUIREA DE INSULE ECOLOGICE DIGITALIZATE ÎN MUNICIPIUL MARGHITA, JUDEȚUL BIHOR”, cod C3I1B0122000097, finanțat prin Ministerul Mediului, Apelor și Pădurilor 

             Prezentul referat de aprobare are la bază prevederile art. 80 și 81 din Legea              nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, coroborate cu prevederile art.136     alin. (1), (2) și (8) lit. a) din O.U.G. nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre privind aprobarea desființării a trei construcții cu caracter provizoriu având funcțiunea de ,,garaje” situate pe terenul domeniul public al UAT - Municipiul Marghita, având nr. cad. 105670, înscris în Cartea Funciară nr. 105670 Marghita, în vederea asigurării amplasamentului necesar realizării lucrărilor de construire a insulelor ecologice digitalizate din cadrul proiectului „CONSTRUIREA DE INSULE ECOLOGICE DIGITALIZATE ÎN MUNICIPIUL MARGHITA, JUDEȚUL BIHOR”, cod C3I1B0122000097, finanțat prin Ministerul Mediului, Apelor și Pădurilor. 
	Pornind de la principiul satisfacerii interesului public enunțat de art. 10 din Codul administrativ, anume că ,,Autorităţile şi instituţiile administraţiei publice, precum şi personalul din cadrul acestora au obligaţia de a urmări satisfacerea interesului public înaintea celui individual sau de grup.”,
	Având în vedere Hotărârea Consiliului Local al Municipiului Marghita                     nr. 194/21.09.2022 privind aprobarea proiectului intitulat ,,Construirea de insule ecologice digitalizate Municipiul Marghita, județul Bihor”, în vederea participării la apelurile de proiecte PNRR/2022/C3/S/I.1.B, Componenta C3 – Managementul Deșeurilor, Subinvetiția I.1.B-Construire de insule ecologice digitalizate din cadrului Planului Național de Redresare și Reziliență, ulterior fiind încheiat Contractul de finanțare nr. C3I1B0122000097 din 06.03.2023, având perioada de implementare până la data de 31.12.2024,
	Ținând seama de necesitatea, oportunitatea și potențialul economic al investiției, detaliate în Anexa nr. 1 la H.C.L. nr. 194/21.09.2022  și întrucât este necesar să implementăm măsuri echitabile pentru utilizarea domeniului public, sarcini care impugn organizare, muncă și implementarea exemplelor de bună practică deja uzitate în alte zone ale țării, prin aplicarea unor măsuri concrete și fără rezerve,
În acest context, este imperios necesar să avem un consens din partea autorității deliberative de la nivel local, pentru ca în abordarea măsurilor de reglementare a regimului juridic al amplasamentelor și eliberarea de eventuale sarcini ale terenurilor publice, respectiv preluarea în domeniul public municipal a eventualelor bunuri private situate în ampriza proiectelor, să se ia măsuri cum ar fi rezilierea de contracte sau convenții, achiziția, schimbul, exproprierea, și desființarea de construcții pe cale administrativă, care chiar dacă sunt nepopulare, și astfel să fie susținută autoritatea executivă să reziste la valul de contestații și presiuni care vin întotdeauna când îți propui asemenea sarcini.
În temeiul prevederilor art. 129 alin. (2) lit. c), art. 139 alin. (3) lit. g) și art. 286      alin. (4), art. 287 lit. b) din O.U.G. nr. 57/2019 privind Codul administrativ, cu modificările și completările ulterioare, 

SUPUN SPRE DEZBATERE
ÎN CONSILIUL LOCAL AL MUNICIPIULUI MARGHITA

proiectul de hotărâre privind aprobarea desființării a trei construcții cu caracter provizoriu având funcțiunea de ,,garaje” situate pe terenul domeniul public al UAT - Municipiul Marghita, având nr. cad. 105670, înscris în Cartea Funciară nr. 105670 Marghita, în vederea asigurării amplasamentului necesar realizării lucrărilor de construire a insulelor ecologice digitalizate din cadrul proiectului „CONSTRUIREA DE INSULE ECOLOGICE DIGITALIZATE ÎN MUNICIPIUL MARGHITA, JUDEȚUL BIHOR”, cod C3I1B0122000097, finanțat prin Ministerul Mediului, Apelor și Pădurilor. 

